09/08/2017 | Administración LocalMunicipal
Melide
Aprobación definitiva da modificación do artigo 4 da Ordenanza fiscal n.º 4, reguladora do imposto de construcións, instalacións e obras do Concello de Melide

ANUNCIO Aprobación definitiva da Ordenanza fiscal número 4, reguladora do Imposto de construcións, instalacións e obras do concello de Melide O Pleno da Corporación, en sesión do 8 de xuño de 2017, acordou aprobar provisionalmente a modificación do artigo 4 da Ordenanza Fiscal número 4 reguladora do Imposto de Construcións, Instalacións e Obras (publicación aprobación provisional no BOP de A Coruña número 109, do 12 de xuño de 2017), e dado que durante o período de exposición pública non se presentaron reclamacións, elevouse automaticamente a definitivo o citado acordo ata entón provisional, debendo publicarse o texto da modificación do artigo 4 da dita Ordenanza Fiscal número 4 para a súa entrada en vigor, que queda redactado como segue: “Artigo 4.1. O imposto esixirase en réxime de autoliquidación, estando obrigados os suxeitos pasivos a practicar a dita autoliquidación e a abonala previamente á retirada da licenza concedida e, en todo caso, dentro do prazo máximo dun mes contado a partir do momento en que se inicie a construción, instalación ou obra, incluso cando non se tivese solicitado, concedido ou denegado aínda a dita licenza, sen que o pagamento realizado leve consigo ningún tipo de presunción ou acto declarativo de dereitos a favor daqueles.2. O pago da autoliquidación presentada terá carácter provisional e será a conta da liquidación definitiva que se practique unha vez rematada a construción, instalación ou obra. Á vista da documentación achegada ou de calquera outra relativa a estas construcións, instalacións ou obras e das efectivamente realizadas así coma do custo real e efectivo destas, o Concello, mediante a oportuna comprobación administrativa, modificará, de ser o caso, a base impoñíbel estimada anteriormente, practicando a correspondente liquidación definitiva e exixindo do suxeito pasivo ou reintegrándolle, segundo proceda, a cantidade que resulte, sen prexuízo da imposición das sancións que sexan aplicábeis, de acordo co establecido na normativa reguladora ao respecto.3. Cando se modifique o proxecto da construción, instalación ou obra e tivese un incremento no orzamento, unha vez aceptada a modificación pola Administración municipal, os suxeitos pasivos deberán presentar autoliquidación complementaria pola diferenza entre o orzamento inicial e o modificado con suxeición aos prazos, requisitos e efectos indicados nos apartados anteriores.4. Cando os suxeitos pasivos non tivesen abonado a correspondente autoliquidación polo imposto, nos prazos anteriormente sinalados, ou se tivese presentado e abonado aquela por cantidade inferior á cota que resulte do orzamento aportado, a Administración municipal poderá practicar e notificar unha liquidación provisional pola cantidade que proceda e incoará o correspondente procedemento sancionador. Establécense as seguintes bonificacións fiscais na cota do imposto: Obras realizadas no parque empresarial, bonificación do 95%. Obras realizadas no medio rural, sempre que estean subvencionadas pola Consellaría de Política Territorial por rehabilitación de vivenda rural, polo Ministerio de Obras Públicas ou pola Deputación provincial dentro do Plan de recuperación de arquitectura popular ou outro plan que puidese substituílo, gozarán dunha bonificación do 95%. Casas destinadas a turismo rural, sempre e cando as obras realizadas estean subvencionadas pola Administración autonómica ou por programas comunitarios, o 95%. Fundacións e asociacións de carácter cultural declaradas de especial interese polo Pleno da Corporación, bonificación do 95%. Rehabilitación e conservación de vivendas e edificios da zona histórica o 75% sempre que non requiran proxecto técnico (obra menor), no caso de obra maior a bonificación será do 50%. En ningún caso poderán acollerse á mesma as obras novas. Establécese unha bonificación do 75 por cento na cota íntegra do imposto a favor das construcións, instalacións ou obras que se realicen coa finalidade de adaptar vivendas ou locais de negocio construídos con anterioridade á lexislación de exixencia obrigatoria de accesibilidade de discapacitados a edificios para facilitar as condicións de acceso e habitabilidade destes. Construcións, intalacións, obras, rehabilitacións e/ou conservación de edificios destinados a centros de saúde, bonificación do 95%. Construcións, instalacións e obras referentes ás vivendas de protección oficial, bonificación do 50%. A petición terá carácter rogado e deberá ser solicitada polo contribuínte con carácter previo á práctica da liquidación do imposto e comprenderá exclusivamente a parte da obra que teña por finalidade directa a adaptación do edificio á accesibilidade de discapacitados. A acreditación destes requisitos efectuarase polo técnico director da obra. As bonificacións contempladas nos apartados anteriores non terán carácter acumulativo. A aprobación das anteriores bonificacións será acordada polo Pleno da Corporación, logo da solicitude do suxeito pasivo e informe do Departamento de Urbanismo do Concello, e no caso do punto 4 informado pola Comisión Municipal de Cultura. O pedimento das bonificacións deben facerse no momento de solicitar a oportuna licenza, isto é, coa iniciación do procedemento polo suxeito pasivo.” Melide, 28 de xullo de 2017. A alcaldesa Dalia García Couso